**REPUBLIKA HRVATSKA**



 **MEĐIMURSKA ŽUPANIJA**

**OP OPĆINA OREHOVICA**

Čakovečka 9, 40322 Orehovica

MB 2542587 OIB 99677841113

tel. 040/635-275; fax: 040/636-039

e-mail: opcina-orehovica@ck.t-com.hr

Internet adresa: [www.orehovica.hr](http://www.orehovica.hr)

Klasa: 021-05/16-01/12

Urbroj: 2109/22-10-16-14

Orehovica, 01.12.2016. godine

 **ZAPISNIK**

s 19. sjednice Općinskog vijeća, održane 01.12.2016. godine u općinskoj vijećnici Općine Orehovica s početkom u 18.00 sati.

Sjednicu je sazvao predsjednik Općinskog vijeća Općine Orehovica Branko Sušec pozivom klasa: 021-05/16-01/12, urbroj: 2109/22-02-16-01 od 21.11.2016. godine.

 Nazočni vijećnici: Nikola Bukal, Franjo Gajnik, Tamara Hrelja, Marko Hunjadi, Silvio Kozjak, Mato Kalanjoš, Zlatko Orsag, Viktor Pintarić i Snježana Šafarić. Sjednici prisustvuje Općinski načelnik Franjo Bukal, zamjenik Općinskog načelnika iz reda pripadnika romske nacionalne manjine Nedeljko Marić te predsjednik VMO Vularija Dragutin Klobučarić. Osim vijećnika sjednici je nazočila službenica Jedinstvenog upravnog odjela Općine Orehovica, Renata Božek i vježbenica na stručnom osposobljavanju Žaklina Vađunec u svojstvu zapisničara, te predstavnica lista Međimurje Anja Jakopčević.

 Zbog najavljenog opravdanog kašnjenja predsjednika Općinskog vijeća Branka Sušca, sjednicu je otvorio zamjenik predsjednika Općinskog vijeća Zlatko Orsag. Pozdravio je sve prisutne te je otvorio 19. sjednicu Općinskog vijeća i vodit će je sve do dolaska predsjednika Općinskog vijeća. Otvorio je aktualni sat u trajanju od 45 minuta.

 Vijećnik Marko Hunajdi postavio je pitanje načelniku Franji Bukalu. Veli da razgovarajući s mještanima ima potrebu u njihovo ime postaviti pitanje koje se odnosi na zamjenika načelnika, navodi da ga nigdje nema te postavlja pitanje koja je trenutno njegova situacija? Aludirajući na Željka Martinca, zamjenika općinskog načelnika. Općinski načelnik Franjo Bukal pozdravlja sve prisutne i zahvaljuje vijećniku Hunjadiju na pitanju. Međutim, konkretan odgovor ne može dati jer mu se gospodin Martinec nije javio da je spriječan. Svima je poznato s kakvim poslom se gospodin Martinec bavi, kakvo mu je radno vrijeme te da je uglavnom na službenom putu. Naglašava da su svakome vrata Općine otvorena od 07.00-15.00 sati, te se nikome vrata ne zatvaraju jače, odnosno nekima manje. Kao zamjenik načelnika bez sumnje bi trebao biti više prisutan.

 Budući da se nitko više nije javio za raspravu, načelnik želi odgovoriti na često postavljena pitanja vezana uz „Vuličku“. Veli da je prije dvije godine uspostavljena rasvjeta kako bi se ljudi mogli lakše kretati po navedenoj ulici, međutim, problem je što se ta ulica prekopava i što ima tzv. hupsere , a sve zahvaljujući susjedima koji ne dozvoljavaju da im voda ulazi u podrum. Susjed s desne strane izgradio je ogradu čime je smanjen protok vode „Vuličkom“, pa se sva voda spušta nizvodno prema gospođi, kojoj ta situacija izrazito smeta i napravila je barikade odnosno tzv. hupsere. U proračunu su predviđena sredstva za rekonstrukciju „Vuličke“, ali treba stručni projekt po kojem bi se vidjelo kako napraviti odvodnju, postoji li mogućnost da se asfaltira ulica i koliko bi sve to koštalo.

Rekao je da su ljudi zbog prijašnjih situacija zahtjevali da se ta ulica zatvori, što ne bi bilo dobro jer bi se moralo ići okolnim putem, a svakodnevno „Vuličkom“ prolaze đaci u školu, ljudi k misi te veli da će se potruditi da se navedena ulica uredi tijekom sljedeće godine.

 U aktualnom satu više nije bilo pitanja, te je isti završen u 18.16 sati.

 Nakon završenog aktualnog sata, sjednici se priključio predsjednik Općinskog vijeća Branko Sušec, koji će dalje voditi sjednicu.

Predsjedavajući je utvrdio da na sjednici prisustvuje 10 od 14 vijećnika, da postoji kvorum te da će sve odluke donesene na ovoj sjednici biti pravovaljane.

 Predsjedavajući je prisutnima predložio dnevni red koji su vijećnici primili uz poziv za sjednicu.

**D N E V N I R E D**

1. Prihvaćanje zapisnika s 18. sjednice Općinskog vijeća Općine Orehovica,
2. Donošenje Proračuna Općine Orehovica za 2017. godinu i projekcije za 2018. i 2019. godinu s planom razvojnih programa za razdoblje 2017.-2019. godinu,
3. Donošenje Odluke o izvršavanju proračuna Općine Orehovica za 2017. godinu,
4. Donošenje Odluke o Programu građenja objekata komunalne infrastrukture i kapitalnih objekata u Općini Orehovica za 2017. godinu,
5. Donošenje Odluke o Programu održavanja komunalne infrastrukture na području Općine Orehovica u 2017. godinu,
6. Donošenje Odluke o sredstvima za ostvarivanje novčanih pomoći i socijalnih usluga građana i kućanstava u 2017. godini,
7. Donošenje Programa financiranja javnih potreba u kulturi i športu u 2017. godini,
8. Donošenje Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2017. godinu,
9. Donošenje Odluke o popisu imovine, obveza i potraživanja Općine Orehovica u 2016. godini,
10. Donošenje Odluke o raspoređivanju sredstava za financiranje političkih aktivnosti u 2017. godini
11. Donošenje Odluke o kriterijima za dodjelu financijskih sredstava programima i projektima od interesa za Općinu Orehovica
12. Donošenje Odluke o suglasnosti za provedbu ulaganja na području Općine Orehovica i prijavu na natječaj
13. Donošenje Odluke o određivanju pravnih osoba od interesa za sustav civilne zaštite Općine Orehovica
14. Informacije

 a) Stanje sigurnosti za rujan i listopad 2016. godine,

1. Razno

Predsjedavajući je dao na glasovanja dnevni red. Dnevni red je jednoglasno usvojen.

**Ad.1. Prihvaćanje zapisnika sa 18. sjednice Općinskog vijeća Općine Orehovica**

Predsjedavajući je prisutne pozvao na raspravu glede zapisnika sa 18. sjednice Općinskog vijeća održane 15.09.2016. godine.

Zapisnik sa 18. sjednice Općinskog vijeća prihvaćen je jednoglasno.

**Ad.2. Donošenje Proračuna Općine Orehovica za 2017. godinu i projekcije za 2018. i**

**2019. godinu s planom razvojnih programa za razdoblje 2017.-2019. godinu**

Prijedlog odluke podnio je općinski načelnik Franjo Bukal.

Obrazloženje Proračuna daje načelnik Franjo Bukal. Kao uvod osvrče se na zacrtani proračun 2015-2016. godinu te veli da je s 30.11.2016. godine izvršenje proračina vezano uz prihode od zacrtanih 7.765.926,00 izvršeno 4.588,859, 00 kuna. Kao stavke koje su planirane, a nisu prošle kroz proračun, najprije navodi sustav odvodnje obrinskih voda, gdje je bila pedviđena investicija od 2.500.000.00 kuna, međutim to se nije ostvarilo i sukcesija s Općinom Mala Subotica u predviđenom iznosu tužbe bez kamata od 600.000,00 kuna. Pred Trgovačkim sudom u Bjelovaru završeno je ročište te se očekuje presuda 09.12.2016. Veli da je presuda trebala biti donesena oko 20.12., ali su obje strane tražile da se donese u što kraćem roku, kako bi se se do kraja godine mogla podnijeti žalba. Navodi da su troškovi odvjetničkih ureda ogromni, te da stranu koja izgubi u sporu čeka namirenje troškova postupka.

Što se tiče prihoda, ostvareni su značajni prihodi od države odnosno tekuće pomoći iz državnog proračuna gdje je planirano 418.000.00 kuna, a dobiveno 1.037.000.00 kuna. Veći je i prihod od poreza, 1.294.000,00 kuna, ali je oko 600.000.00 kuna vrećenog poreza. Manji su prihodi od korištenja prostora elektrane, oko 60.000 kuna. Što se tiče trgovačkih društava, plnirani prihod bio je 35.000,00, od Međimurje plina dobiveno je 125.000.00 kuna.

 Vezano uz prijedlog Proračuna za 2017. godinu, veli da je u skladu sa zakonskom regulativom Jedinstveni upravni odjel Općine Orehovica donio do 15.10. prijedlog Proračuna, te da je on isti 14.11. predao na uvid predsjedniku Općinskog vijeća Branku Sušcu.

 Ako se usporedi ovaj prijedlog Proračuna s prošlogodišnjim, možda je upitno zašto je predviđeno 13.575.876,00 kuna, ako se prošle godine nije moglo ostvariti 5.000.000, kuna, načelnik objašnjava da imamo spreman projekt za prijavu na raspisan natječaj u sklopu Mjere 07, tip operacije 7.2.2. za izgradnju koridora ceste u Podbrestu s oborinskom odvodnjom prema gospodarskoj zoni Podbrest, za koju se izrađuje Urbanistički plan uređenja gospodarske zone. Financiranje projekta iz mjere 7.2.2. je u 100% iznosu. Od čega s 85% sudjeluje Europska unija, a s 15% Republika Hrvatska.

Za prijevu navedenog projekta na natječaj ima spremnu gotovo svu dokumentaciju. Na sljedećem Vijeću bit će predložena Odluka o prihvaćanju III Izmjena i dopuna prostornog plana uređenja Općine Orehovica, kompletna projektna dokumentacija je predana Urbanizmu i čeka se mišljenje Ministarstva zaštite okoliša i energetike o navedenom projektu. Krajnji rok za prijavu projekta na natječaj je 23.12., međutim, prema posljednjim saznanjima očekuje se produljenje navedenog roka i moguće da će se trebati izraditi Studija utjecaja na okoliš.

 U proračunu su predviđena sredva za izgradnju i postavu ograde na groblju u Orehovici. Radovi su već započeli. Pola ugovorenog iznosa će se platiti ove godine, a druga polovica sljedeće godine. Također je bio raspisan natječaj i za izgradnju i postavu ograde na groblju u Podbrestu, međutim, ugovori će se potpisati i realizirati sljedeće godine. S firmom Alpro Šardi potpisan je ugovor prema kojem se obvezuju do 15.12.2016. godine postaviti kompletnu alu stolariju na grobnoj kući na groblju u Orehovici u iznosu od 77.000,00 kuna.

 Zlatko Orsag je rekao da mu se na prvi pogled učinilo da je proračun pripremeljn u tom iznosu radi izbora sljedeće godine. Međutim, kad je dobio objašnjenje da se u proračunu moraju planirati i sredstva koja se mogu dobiti iz fondova odnosno Ministarstva, smatra da je takav proračun prihvatljiv, ako u obzir uzme prihode Općine, smatra ga i hrabrim. Smatra da su sredstva dobro raspoređena, jer u odgovarajućem udjelu raspoređuju na udruge, djecu, socijalu, objekte, te poziva sve prisutne na ozbiljnost kako bi se ostvario predviđeni Proračun.

 Općinski načelnik Franjo Bukal spomenuo je 2006. godinu i svaranje Zone Međimurje, kada je na 100. sjednici Vlade Republike Hrvatske održane u Čakovcu bilo obećano stvaranje i jačanje navedene Zone. Općina Orehovica uglavila je 127 ha zemljišta za Zonu Međimurje u svoj Prostorni plan. No, dalje se ništa nije događalo. Načelnik zonu Međimurje naziva Centom svijeta od kojeg se odustalo, koja je mogla biti temelj zapošljavanja pa tako i gospodarskog rasta i razvoja.

 Daljnje rasprave nije bilo.

 Predsjedavajući je dao prijedlogProračuna Općine Orehovica za 2017. godinu i projekcije za 2018. i 2019. godinu s planom razvojnih programa za razdoblje 2017.-2019. godinu na glasovanje.

 Proračuna Općine Orehovica za 2017. godinu i projekcije za 2018. i 2019. godinu s planom razvojnih programa za razdoblje 2017.-2019. godinu, usvojena je jednoglasno.

**Ad.3.Donošenje Odluke o izvršavanju proračuna Općine Orehovica za 2017. godinu**

 Prijedlog Odluke podnio je općinski načelnik Franjo Bukal.

Predsjedavajući je otvorio raspravu o prijedlogu Odluke o izvršavanju proračuna Općine Orehovica za 2017. godinu.

Budući da se nitko nije javio za raspravu, predsjedavajući je dao prijedlog Odluke o izvršavanju proračuna Općine Orehovica za 2017. godinu na glasovanje.

Odluke o izvršavanju proračuna Općine Orehovica za 2017. godinu usvojena je jednoglasno.

**Ad.4. Donošenje Odluke o Programu građenja objekata komunalne infrastrukture i kapitalnih objekata u Općini Orehovica za 2017. godinu**

Prijedlog je podnio općinski načelnik Franjo Bukal.

Navedeni prijedlog obrazlaže načelnik. S obzirom da su u Proračunu sredstva predviđena općenito, ovim programom se obrazlaže konkretnije odnosno detaljnije na što će se utrošiti navedena sredstva. Ovaj program odnosi na građenje objekata i uređaja komunalne infrastrukture u što spada građenje nerazvrstane ceste, javne površine, javne rasvjete i groblje, građenje komunalnih vodnih građevina te gradnja građevine za gospodarenjem otpadom. Za uređenje parkirališta kod bivše OŠ Orehovica predviđeno je 60.000 kuna. Za nabavu i postavljenje svjetlosnih sigurnosnih znakova kod OŠ Orehovica i Područne škole Podbrest predviđeno je 15.000,00 kuna. Navedena investicija bila je predviđena u proračunu za ovu godinu, međutim ona se nije obistinila. Projekt će sufinsncirati ŽUC, tako da se može reči kako je „neizvršenjem“ prešparano 45.000 kuna. Za nabavu i postavljenje vertikalne prometne siganalizacije predviđeno je 50.000 kuna, i odnosi se na označavanje svih naselja. Što se tiče uređenja groblja, već je obrazloženo tijekom rasprave o proračunu, da je za radove na groblju Orehovica predviđeno plaćanje pola situacije ove godine, a pola sljedeće godine. Dok će se radovi na groblju u Podbrestu podmirite sljedeće godine. U cijene je uključena i obnova fasade. Za javnu rasvjetu je financirano 201.000 kuna. Projekt se nalazi na rezervnoj listi Ministarstva regionalnog razvaja, međutim, prema posljednjim saznanjima, očekivani prihod iz tog izvora od 160.000 kuna neće se ostvariti, jer prema posljednim saznanjima, rebalansom proračuna nisu osigurana sredstva ni za jedan sličan projekt. Za izgradnju sustava oborinske odvodnje u Ulici Nikole Tesle i A.G.Matoša s lagunom predviđeno je 1.181.818,00 kuna

Za uređenje Poduzetničke zone Podbrest već je sve rečeno tijekom rasprave o proračunu.

Daljnje rasprave nije bilo.

Predsjedavajući je dao prijedlog OdlukeoProgramu građenja objekata komunalne infrastrukture i kapitalnih objekata u Općini Orehovica za 2017. godinu na glasovanje.

Odluke o Programu građenja objekata komunalne infrastrukture i kapitalnih objekata u Općini Orehovica za 2017. godinuusvojena je jednoglasno.

**Ad.5. Donošenje Odluke o Programu održavanja komunalne infrastrukture na području**

**Općine Orehovica u 2017. godini,**

Prijedlog odluke podnosi općinski načelnik Franko Bukal.

Navedeni prijedlog Odluke obrazlaže načelnik Franjo Bukal. Ovaj Program odnosi se na održavanje komunalne infrastrukture. S obzirom na proračun za ovu godinu, išlo se na povećanje jer je potrebitost sve veća. Tako je ove godine, primjerice za navoz poljskih puteva potrošeno 102.350,00 kuna, međutim, zbog određenih situacija smatra da je to uzalud. Predviđena su sredstva za čišćenje snijega i održavanje javnih površina. Načelnik naglašava kako se iz općinskog proračuna troše sredstva za košnju trave na bivšim deponijima koji su u vlasništvu Republike Hrvatske, koji su ukupne površine 42.000 m2. Dalje navodi da je za održavanjr javne rasvjete predviđeno 15.000,00 kuna te da je planirano izmještanje ormarića radi kvalitetnijeg i sigurnijeg upravaljanja vanjskom javnom rasvjetom, koja je u vlasništvu Općine Orehovica. Jednako važna stavka programa je i hortikulturno uređenje naselja, posebno nakon izgradnje ograda na grobljima predviđena je sadnja ukrasnog drveća.

Daljnje rasprave nije bilo.

Predsjedavajući je dao prijedlog Odluke o Programu održavanja komunalne infrastrukture na

području Općine Orehovica u 2017. godini na glasovanje.

Odluka o Programu održavanja komunalne infrastrukture na području Općine Orehovica u

2017. godini usvojena je jednoglasno.

**Ad.6. Donošenje Odluke osredstvima za ostvarivanje novčanih pomoći i socijalnih**

**usluga građana i kućanstava u 2017. godini,**

Prijedlog je podnio općinski načelnik Franjo Bukal.

Navedeni prijedlog obrazlaže načelnik. Smatra da je iz prijedloga Odluke sve vidljivo, da je planirani krajnjeg iznosa od 469.000,00 kuna Općina predvidjela za socijalu.

Posebno ga veseli predviđeni iznos od 250.000,00 kuna za dječje vrtiće, što znači da se društvo povećava, te se nada da će u budućnosti taj iznos biti i veći. Predviđena je i jednokratna pomoć najugroženijim umirovljenicima s područja Općine. Prema dobivenim podacima od HZMO na području Općine Orehovica ima 329 umirovljenika s mirovinom manjom od 2.000.00 kuna. S obzirom na skroman budžet Općine Orehovica, smatra da je bitno pokazati dobru volju te da bi i mali paketići s prehranom puno značili tim umirovljenicima. Također su predviđene i 4 nove stipendije studentima, pa je ukupno predviđeni iznos za stipendije 40.000,00 kuna.

Daljnje rasprave nije bilo.

Predsjedavajući je dao prijedlogOdluke o sredstvima za ostvarivanje novčanih pomoći i socijalnih usluga građana i kućanstava u 2017. godini na glasovanje.

Odluke osredstvima za ostvarivanje novčanih pomoći i socijalnih usluga građana i kućanstava

u 2017. godini prihvaćena je jednoglasno.

**Ad.7. Donošenje Programa financiranja javnih potreba u kulturi i športu u 2017. godini,**

Prijedlog je podnio općinski načelnik Franjo Bukal.

Za vjersku zajednicu izdvojit će se 15.000,00 kuna. Iz prijedloga Programa vidljivo je koji iznosi se planiraju izdvojiti za JVP Čakovec, te sredstava od dodatnog udjela u porezu na dohodak JVP koje će dobiti i do 20.000, 00 kuna više nego za ovu godinu. Predviđena su sredstva za udruge koje će se po raspisanom natječaju kandidirati po istom modelu kao i prošle godine, međutim, povećan je iznos u visini zakupa objekta u vlasništvu Općine koje koriste udruge.

Zlatko Orsag ima pitanje odnosno sugestiju za gđu. Renatu Božek. Rekao je da vatrogasci imaju svoj Zakon kojim je propisan način njihova financiranja, te ga zanima zašto nije to nigdje naznačeno. Naglašava da to nisu dotacije koje primaju udruge i vjerske zajednice već da je financiranje konkretno propisano Zakonom. Gospođa Renata Božek odgovorila mu je da se slaže s njim da postoji Zakon po kojem je propisan način financiranja vatrogasaca, međutim, nigdje nije propisano da mora postojati Program po kojem bi se vatrogasci financirali. U ovaj program je uvrstila vatrogasce radi transparentnosti, kako bi bila vidljiva sredstva koja su za njih planirana, međutim, može ih izbrisati ako na tome inzistira.

Općinski načelnik se nadovezao da su u cijeloj priči bitni „šoldi“ i poštivanje zakonske regulative o izdvajanju 5% od izvornog proračuna, što u 2016. godini iznosi 76.000,00 kuna, koji će participirati 3 DVD-a. Napominje ako vatrogasci ne žele biti navedeni zajedno s JVP Čakovec, vjerskim zajednicama ili udrugama, da će se istražiti koje su mogućnosti i za sljedeću godinu će se napraviti novi Program konto za vatrogasce.

Daljnje rasprave nije bilo.

Predsjedavajući je dao prijedlog Programa financiranja javnih potreba u kulturi i športu u 2017. godini na glasovanje.

Programa financiranja javnih potreba u kulturi i športu u 2017. godini usvojena je jednoglasno.

**Ad.8. Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2017. godinu**

Prijedlog je podnio općinski načelnik Franjo Bukal.

Navedeni prijedlog obrazlaže Renata Božek, djelatnica Jedinstvenog upravnog odjela Općine Orehovica. Rekla je da kao i svake godine, tako i za 2017. godinu, sukladno Zaonu o postupanju s nezakonito izgrađenim zgradana, prihodi od tzv „kazne za legalizaciju“ namjenski su prihodi koji se troše za izradu prostornih planova ili za geodetske poslove vezane uz urbano uređenje prostora Općine. Naglašava da se ozakonjenje nezakonito izgrađenih zgrada biži kraju, ostali su eventualno neki složeniji postupci, postupci u kojima se čeka na upotpunjavanje dokumentacije stoga je za sljedeću godinu predviđen prihod iz navedenog izvora u iznosu od 20.000,00 kuna te će se on potrošiti na geodetsko katastarske usluge.

Nadovezuje se načelnik Franjo Bukal koji navodi primjer nezadovoljnih ugostitelja poreznom reforomom po kojoj bi im se povećao PDV s 13% na 25% te kako ugostitelji iz Dalmacije traže produljenje roka za legalizaciju nezakonito izgrađenih zgrada do 2020. godine. Postavlja pitanje jesu li Međimurci najveći Hrvati koji poštuju Zakon i plaćaju kazne koje se onda troše u drugim regijama Lijepe naše, a nama se vraća od istih crkavica.

Daljnje rasprave nije bilo.

Predsjedavajući je dao prijedlog Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2017. godinu na glasovanje.

Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2017. godinu usvojen je jednoglasno.

**Ad.9.Donošenje Odluke o popisu imovine, obveza i potraživanja Općine Orehovica u 2016. godini**

Prijedlog je podnio općinski načelnik Franjo Bukal.

Za Inventurnu komisiju predlažu se Viktor Pintarić, Franjo Gajnik i Erika Baranašić.

Daljnje rasprave nije bilo.

Predsjedavajući je dao prijedlog Odluke o popisu imovine, obveza i potraživanja Općine Orehovica u 2016. godini na glasovanje.

Odluke o popisu imovine, obveza i potraživanja Općine Orehovica u 2016. godini usvojena je jednoglasno.

**Ad. 10. Donošenje Odluke o raspoređivanju sredstava za financiranje političkih**

**aktivnosti u 2017. godini**

Prijedlog je podnio općinski načelnik Franjo Bukal.

Navedeni prijedlok obrazlaže načelnik. Općina Orehovica do sad nije imala takvu Odluku.

Predviđeno je da će političke stranke godišnje dobivati 350,00 kuna po vijećniku, dok je za vijećnike podzastupljenog spola predvieđena naknada u višem iznosu od 10%.

Daljnje rasprave nije bilo.

Predsjedavajući je dao prijedlogOdluke o raspoređivanju sredstava za financiranje

političkih aktivnosti u 2017. godini na glasovanje.

Odluke o raspoređivanju sredstava za financiranje političkih aktivnosti u 2017. godini

usvojena je jednoglasno.

**Ad.11. Donošenje Odluke o kriterijima za dodjelu financijskih sredstava programima i**

**i projektima od interesa za Općinu Orehovica**

Prijedlog je podnio općinski načelnik Franjo Bukal.

Predsjedavajući upozorava da uz navedeni prijedlog Odluke koji su dobili u materijalima postoji i dodatak. Prijedlog obrazlaže Renata Božek djelatnica Jedinstvenog upravnog odjela Općine Orehovica. Rekla je da je omaškom došlo do greške u članaku 2 stavak 2 prijedloga Odluke. Do sad su se natječaji za financiranje udruga raspisivali krajem godine za skljedeću proračunsku godinu, međutim, u skladu sa Zakonom o financiranju udruga i Uredbom o kriterijima natječaj se raspisuje u roku od 60 dana od donošenja Proračuna. Planira se da će to biti u sijećnju sljedeće godine. Tu Odluku je prvotno donio načelnik te se javni poziv raspisivao po Odluci načelnika. Ove godine u suradnji i prema uputama Ureda državne uprave i Ureda za udruge objašnjeno je da bi Odluku trebalo donijeti predstvaničko tijelo jedinice lokalne samouprave. Nakon toga potrebno je donijeti Plan raspisivanja natječaja i donijeti Odluku o imenovanju povjerenstva koje mora biti neovisno i nepristrano.

Nadovezao se Branko Sušec kako je prošla godina bila probna godina za prijavu projekata udruga i za financiranje projekta. Nada se da su udruge upoznate s tim da trebaju pripremiti izvješća o provedbi projekta te priložiti kopije računa. Na to je gospođa Renata odgovorila da će najvažniji kriterij za dodjelu sredstava za sljedeću godinu biti opravdavanja dobivenih sredstava za ovu godinu.

Daljnje rasprave nije bilo.

Predsjedavajući je dao prijedlog Odluke o kriterijima za dodjelu financijskih sredstava

programima i projektima od interesa za Općinu Orehovica na glasovanje.

Odluka o kriterijima za dodjelu financijskih sredstava programima i projektima od interesa za Općinu Orehovica usvojena je jednoglasno.

**Ad. 12. Donošenje Odluke o suglasnosti za provedbu ulaganja na području Općine**

**Orehovica i prijavu na natječaj**

Prijedlog odluke podnio je općinski načelnik Franjo Bukal.

 Radi se o prijavi projekta Izgradnje uličnog koridora u izdvojenom području gospodarske zone Podbrest na natječaj u sklopu mjere 07, tip operacije 7.2.2. O projektu se govorilo tijekom rasprave o proračunu. Za prijavu na natječaj potrbna je Odluka o suglasnosti za provedbu ulaganja predstvaničkog tijela jedinice lokalne samouprave.

 Viktor Pintarić je postavio pitanje gdje bi se nalazila ta cesta. Načelnik Hranjo Bukal odgovorio je da se radi o cesti dugoj 3km koja spaja Sveti Križ s Podbrestom prema Orehovici, a drugi koridor je groblja u Podbrestu do gospodarske zone Podbrest. Veli da se 42 m planirane ceste nalaze na području Općine Mala Subotica, ali da su u tijeku pregovori oko tog dijela.

 Daljnje rasprave nije bilo.

Predsjedavajući je dao prijedlogOdluke o suglasnosti za provedbu ulaganja na području

OpćineOrehovica i prijavu na natječaj na glasovanje.

Odluke o suglasnosti za provedbu ulaganja na području Općine Orehovica i prijavu na natječaj

je usvojena jednoglasno.

**Ad.13. Donošenje Odluke o određivanju pravnih osoba od interesa za sustav civilne**

**zaštite Općine Orehovica**

Prijedlog odluke podnio je općinski načelnik Franjo Bukal.

Radi se o ažuriranju postojeće Odluke.

Daljnje rasprave nije bilo.

Predsjedavajući je dao prijedlog Odluke o određivanju pravnih osoba od interesa za sustav

civilne zaštite Općine Orehovica na glasovanje.

Odluke o određivanju pravnih osoba od interesa za sustav civilnezaštite Općine Orehovica

usvojena je jednoglasno.

**Ad. 14.Informacije**

**Stanje sigurnosti za rujan i listopad 2016. godine**

Policijska uprava međimurska je u rujnu i listopadu 2016. godine na području Općine Orehovica zabilježila 1 tešku krađu i 2 prekršaja iz Zakona o prekršajima protiv javnog reda i mira, te 1 prometnu nesreću s nastalom materijalnom štetom. Posebno je naglašeno da policija svakodnevno obilazi područje Općine zbog učestalog skupljanja mladeži oko škole u večernjim satima i radi oštećivanja imovine. Stanje sigurnosti u promatranom razdoblju ocjenjeno je dobrim.

Općinski načelnik Franjo Bukal naglašava navod policije kako svakodnevno vrše obilazak zbog učestalog okupljanja mladeži oko škole, međutim, smatra da obilaze mimo da ne vide što se stvarno događa. Nigdje ne piše koga su zatekli prilikom obilaska, a svima je poznato da takva okupljanja postoje. Vezano uz radnje uklanjanje prometnih znakova koje su do sada Općinu koštale 37.000,00 kuna, a očekuje se da će konačni iznositi biti i preko 100.000,00 kuna, upućuje apel svima prisutnima, roditeljima i medijima da se razgovara s djecom o takvom ponašanju koje je neprihvatljivo i društveno štetno. Glede oštećivanja imovine učestale su štete na fasadama, prozorima, ogradama. Policija se brani da su obavili svoj dio posla te da su prijavili slučaj. Postavlja se pitanje što radi Centar za socijalnu skrb. Nedavno je uništena autobusna stanica kod Doma za prihički bolesne osobe i sad se očekuje da se naruče i postave nove ploče, a sve to košta Općinu.

Spominje kako je gospođa Martinec slikala djecu koja su prema nadvožnjaku u smjeru Podbresta rušila prometne znakove, prijavila je taj incident, međutim nikome ništa. Smatra da je cijeli sustav zakazao.

U Romskom naselju su uništena sva 54 znaka, dok je autobusna stanica kompletno razbijena. Tako da traži i od zamjenika načelnika iz reda pripadnika romske nacionalne manjine da također odrađuje svoj dio posla.

**Ad.10. Razno**

Općinski načelnik Franjo Bukal obraća se svima prisutnim s još nekoliko informacija o građevinskim projektima koji su završeni na području Općine Orehovica.

Radovi na izgradnji dijela sanitarne kanalizacijske mreže naselja Orehovice izvršeni su u iznosu od 289.518,66 kuna, koje su financirale Međimurske vode. Radovi na izgradnji odvodnog sustava izvršeni su u iznosu od 339.203,26 kuna, od kojih je ŽUC sufinancirao 169.601,64 kune, a Općina Orehovica u iznosu od 169.601,62 kune. ŽUC je radove na rotoru sufinancirao gotovo sa 600.000.00 kuna. Radove je izvela firma Pavlic-asfalt beton.

Plaćena je i zadnja situacija u iznosu od 90.000, kuna. Uoćeni su nedostaci u Ulici Nikole Tesle gdje su vidljiva ulegnuća asfalta, te se izvođač radova Pavlic-asfalt- beton, u skladu s datim jamstvom za otklanjanje eventualnih nedostataka u iznosu od 400.000,00 kuna, u jamstvenom roku koji iznosi 2 godine, obvezao sanirati navedene nedostatke, u proljeće kad to dozvole vremenske prilike. Te smatra da bi u Ulici Nikole Tesle u 2018. godini trebalo izraditi potpuno novi sloj asfalta.

 Navoženo je 1.339,16 tona recikliranog materijala na nerazvrstane ceste na području Općine Orehovica. Od toga 255t ili 160 m3 na području naselja Orehovica, 666t ili 417 m3 na području naselja Vularija te 417t ili 260 m3 na području naselja Podbrest. Svim prisutnima pročitao je pismo zahvale za sanaciju poljskih puteva upućeno od Ane Benčić, Željka Čengića, Ivice Kolarića i Mladena Mesarića. Navedeni su prije 4 mjeseca poslali molbu za sanaciju poljskog puta u Dravskoj ulici u Vulariji te u pismu navode problem prolaska po navedenoj cesti zbog preoravanja poljskih puteva. Dalje napominje kako je nakon 2 dana od sanacije navedenog puta stanje katastrofalno. Pozvao je predsjednika VMO Vularija da pogleda stanje puta te da utvrdi tko je vlasnik zemljišta. Dotični gospodin ima parcele zemljišta jednu nasuprot druge, te je zaorao put s navoženim recikliranim materijalom, te postavlja pitanje treba li se i dalje ići s održavanjem poljskih puteva?

Predsjednik VMO Vularija Dragutin Klobučarić potvrđuje da je stanje navedenog puta katastrofalno, ali da nije samo taj gospodin problem, veli da tako svi rade. Tvrdi da se na geoportalu može prema broju katastarske čestice naći tko je vlasnik. Rekao je da svi znaju o kome se radi, te da se navedenom gospodinu oprostio dug u iznosu od 12.000.00 kuna. Načelnik ga je prekinuo i rekao kako se na geoportalu može naći samo tko je vlasnik zemljišta, ne vidi se je li riječ o zakupu, a htio je samo znati tko je taj dan orao. Pita o kakvom opraštanju duga se radi, na osnovu čega? Zlatko Orsag se nadovezao da se vjerojatno radi o komunalnom doprinosu. Na to je načelnik rekao da se treba objasniti da je taj čovjek donio potvrdu da je hrvatski branitelj i da je na temelju Odluke oslobođen plaćanja komunalnog doprinosa.

Dalje daje informaciju kako je dobio pismo zahvale od gradonačelnika Grada Vukovara, jer je Općina Orehovica za obnovu Vukovarskog vodotornja donirala 5.000,00 kuna te se na jednoj sjednici pitalo vijećnike za donaciju, te se od njih 14 akciji priključilo 7. Pojedinačne donacije vidljive su na web stranicama Grada Vukovara.

Dana 30.11. 2016. održan je 17. sastanak s projektnim timovima oko sustava odvodnje fekalne kanalizacije. Vezano uz aglomeraciju Podbrest, napravljena je građevinska dozvola. Radile su se različite varijante da se vidi koja je solucija jeftinija i to ne za izgradnju, nego za održavanje. Kad se prije 9 godina razgovaralo o tome, predlagao je da se sustav odvodnje u Vulariji konstruira prema dolje zbog visinske razlike. Sad se zaključilo da Prelog i Otok zbog visinske razlike spadaju pod pročišćivač Podbrest, koji se s 4.000 ekvivalenta povećao na 10.000. Što se tiče projektne dokumentacije Sveti Križ- Podbrest- Orehovica- Vularija, ništa se ne mijenja, samo se povećava kapacitet pročišćivača s 4.000 na 10.000 ekvivalenata. Sam početak gradnje u ovom trenutku ne može se predvidjeti, međutim, svi projekti u Međimurskoj županiji trebali bi biti gotovi do 2023. godine.

Održan je sastanak firme Infrastrukture d.o.o., gdje je gospodin Magić pozvao općine i gradove zainteresirane za širokopojasni Internet. Do sad su se tome priključile Općina Goričan i Općina Šenkovec, dok su u Varaždinskoj županiji gotovo 60% općina i gradova na širokopojasnom internetu. Projekt se ne financira pojedinačno, već na razini Općine. Cijena priključka je 100,00 € po domaćinstvu te je potrebno minimalno 70% zainteresiranih domaćinstava za provedbu projekta. Na području Općine Orehovica ima 900 domaćinstava, uključujući i romsko naselje.

Što se tiče prava služnosti, kroz aglomeraciju je riješeno vlasništvo nad zemljištima te je napravljena II. Izmjena ugovora o korištenju odnosno pravu služnosti na mreži s Hrvatskim telekomom. Do sad se od prava služnosti dobivalo 24.054,81 kuna, a od sad bude 39.530,22 kuna, s tim da je traženo da se za ovu godinu refundira razlika.

Završeno u 19.50 h.

Zapisnik vodila

Žaklina Vađunec

 **Predsjednik Općinskog vijeća Općine Orehovica**

 Branko Sušec, prof.